На основу члана 11. става 1. тачка 8, 3 и 4. Закона о финансијској подршци породици са децом („Службени гласник РС“ број 113/2017 и 50/2018) и члана 120. став 1. Статута општине Тител („Службени лист општине Тител“ број 3/2019), Скупштина општине Тител, на седници одржаној дана 21.02.2020. године, донела је

ОДЛУКУ О ИЗМЕНИ И ДОПУНАМА ОДЛУКЕ О НОВЧАНОЈ ПОМОЋИ ПОРОДИЦИ СА ДЕЦОМ НА ТЕРИТОРИЈИ ОПШТИНЕ ТИТЕЛ

Члан 1. У Одлуци о новчаној помоћи породици са децом на територији општине Тител („Службени лист општине Тител“ број 3/2010 , 17/2016 ,13/2017, 2/2019 и 4/2019), у члану 1. став. 1. после речи: право на једнократну новчану помоћ (у даљем тексту: једнократна новчана помоћ), додају се речи: „Право на бесплатан боравак деце у предшколској установи, уколико ово право нису остварила на други начин.“

Члан 2. После члана 2. додаје се члан 2а, који гласи: „Члан 2а“ Право на бесплатан боравак деце у предшколској установи остварује родитељ, старатељ, односно хранитељ ( у даљем тексту : родитељ) : 1. Детета из породице која остварује право на новчану социјалну помоћ по Закону осоцијалној заштити, уз Решење о признатом праву на издато од стране Центра за социјални рад; 2. Детета из једнородитељске породице , у смислу Закона о финансијској подршци породици са децом 3. Детета са сметњама у развоју , на основу Мишљења општинске Интерресорне комисије; 4. Детета без родитељског старања уз потврду Центра за социјални рад; 5. Деце из ромских породица која похађају обавезни припремни предшколски програм –полудневни боравак 6. Трећег и сваког наредног детета по реду рођења и детета другог реда рођења – близанци друго и треће дете), уз изводе из матичне књиге рођених за сву децу који бораве у полудневном или целодневном боравку. Захтев за остваривање овог права , родитељ подноси Одељењу за послове органа општине, општу управу, друштвене делатности и заједничке послове. 21. фебруар 2020. год. Службени лист општине Тител број: 3 страна 139.

Члан 3. Члан 8. мења се и гласи: „Члан 8“ „О праву на једнократну новчану помоћ и право на бесплатан боравак деце у предшколској установи решењем одлучује Одељење за послове органа општине, општу управу, друштвене делатности и заједничке послове на основу поднетог захтева, по одредбама Закона о општем управном поступку, у року од 30 дана од поднетог захтева. Против решења којим се одлучује о праву на једнократну новчану помоћ и право на бесплатан боравак у предшколској установи, може се изјавити жалба која се подноси, Одељењу за послове органа општине, општу управу, друштвене делатности и заједничке послове у року од 15 дана од дана пријема решења.“

Члан 4. Овлашћује се Комисија за статутарна питања и нормативна акта да изврши правно – техничку редакцију и објави пречишћен текст Одлуке о новчаној помоћи породици са децом на територији општине Тител.

Члан 5. Остале одредбе Одлуке о новчаној помоћи породици са децом на територији општине Тител („Службени лист општине Тител“ број 3/2010, 17/2016, 13/2017, 2/2019 и 4/2019), остају неизмењене.

Члан 6. Ова Одлука ступа на снагу осмог дана од дана објављивања у „Службеном листу општине Тител“.

ОПШТИНА ТИТЕЛ ПРЕДСЕДНИК СКУПШТИНЕ СКУПШТИНА ОПШТИНЕ Весна Кнежевић, с.р.

Број: 011-5/2020 -I Дана: 21.02.2020.године Т И Т Е Л